– Имам! Собардехьа цкъа! – мохь туьйхира Бойсакъара. И кхийтира хуьлуш доллучух. Шемал т1аьххьарлера тасадалар а дитина, паччахьан йийсар хила воллура. Шемалца д1айолаелира ткъаях стагах йолу тоба. Царах схьа а къаьстина, кхо-виъ стаг сехьавелира, Бойсакъарна улло д1ах1оьттира. Нохчийн 1едал дац йийсаре боьлхуш. 1адийча санна 1ара говра вихкина волу и къонах. Цуьнан бе а боцу б1аьрг хих буьзна бара. Цо ч1ог1а сатийсинера мостаг1ийн салтийн туьйлаг юкъа а иккхина, шен дог 1аббалц тур-шаьлтий диттина, вала.